钦定古今图书集成/理学汇编/文学典/第164卷 > 《徐师曾文体明辩》 > 《答滕德粹》前人
## 钦定古今图书集成/理学汇编/文学典/第164卷 > 《徐师曾文体明辩》 > 《答滕德粹》前人

示喻，缕缕备悉。但若果能真使私情不胜正理，便是
确然可据之地，不必舍此而他求也。顾恐或未能耳《记序》之作，或不免俯徇俗情，诚如来喻，然其间亦不
敢甚远，其实异时善读者当自得之也。衰病日侵，求
去未获，便民之事，所不敢忘，然其可否，亦何可必，少
须旬月，复申前请耳。淳叟、国正，想时相见有何讲论？
方丈计亦时会见也。因便附此草草。惟千万以时进
学自重。